Source: http://www.najpravo.sk/judikatura/obcianske-procesne-pravo/trovy-konania/
Timestamp: 2018-01-17 13:07:29+00:00

Document:
Ak bola aktívna obrana účastníka v konaní len výsledkom procesného opomenutia, resp. procesnej nedbanlivosti okresného súdu, prípadne aj protistrany, výklad konajúceho súdu, týkajúci sa ustanovenia § 150 ods. 1 OSP (a v súčasnosti aj ustanovenia § 257 Civilného sporového poriadku), v zmysle ktorého nepriznal náhradu trov za takúto aktívnu obranu účastníka v konaní, považuje ústavný súd za hrubo arbitrárny, popierajúci zmysel a podstatu uvedenej právnej normy, nespravodlivý, a v konečnom dôsledku trestajúci účastníka konania.24. Máj 2017 | Trovy konania
Nepatrný úspech v konaní, ústavný prieskum rozhodnutia o trovách konania
I. Civilný sporový poriadok už nemá ustanovenie obdobné úprave obsiahnutej § 142 ods. 3 OSP, ktoré sa uplatňovalo ako lex specialis vo vzťahu k úprave obsiahnutej v § 142 ods. 2 OSP. Z uvedeného síce vyplýva, že nepatrný úspech už Civilný sporový poriadok nepozná (a preto pri rozhodovaní o nároku na náhradu trov sa podľa Civilného sporového poriadku zohľadňuje každý neúspech), avšak ani nová právna úprava nevylučuje osobitný režim posudzovania úspechu v konaní a nárokov na náhradu trov v prípadoch, keď výška plnenia závisela od znaleckého posudku alebo úvahy súdu, a to z hľadiska výsledku v zásade zhodne ako podľa doterajšej úpravy. II. Ak Civilný sporový poriadok (predtým Občiansky súdny poriadok) vylučuje uplatnenie mimoriadneho opravného prostriedku proti rozhodnutiu o trovách konania (§ 419, § 420 a § 421 CSP), bolo by proti logike pripustiť, aby ich prieskum bol automaticky posunutý do roviny ústavného súdnictva. Opodstatnenosť sťažnosti podľa čl. 127 ods. 1 ústavy v takejto veci prichádza do úvahy iba v prípadoch extrémneho rozporu s princípmi spravodlivého súdneho konania.24. Máj 2017 | Trovy konania
Výrok o nároku na náhradu trov konania pri neexistencii jednej strany sporu
Ak jedna strana sporu neexistuje, nie je medzi kým rozhodnúť o nároku na náhradu trov konania a výrok o nároku na náhradu trov konania je nadbytočný.7. Apríl 2017 | Trovy konania
náhrada škody súdne poplatky oslobodenie od súdnych poplatkov spotrebiteľ ochrana osobnosti mediácia dovolanie exekúcia rekodifikácia premlčanie odvolanie judikatúra dedenie úroky z omeškania dokazovanie náhrada trov konania bezpodielové spoluvlastníctvo manželov spotrebiteľská zmluva trovy konania vedľajší účastník
Návštev: 8593891 | Pravidlá používania portálu | Napíšte nám | Tvorba web stránok, www.webcreators.sk | Admin

References: § 150
 § 257
 súd 
 § 142
 § 142
 § 420
 § 421
 čl. 127